OCEAN รับทรัพย์ 186ลบ. หลังขาย PP “ชัชชญา ไตรตระกูลชัย” 232.56 ล้านหุ้น ราคา 0.80 บ./หุ้น
OCEAN รับทรัพย์ 186 ลบ. หลังขาย PP "ชัชชญา ไตรตระกูลชัย" 232.56 ล้านหุ้น ราคา 0.80 บ./หุ้น
3 ต.ค. 2561

บริษัท โอเชี่ยน คอมเมิรช จำกัด (มหาชน) หรือ OCEAN เปิดเผยว่า บริษัทได้จัดสรรหุ้นสามัญเพิ่มทุนของบริษัทฯ จำนวนไม่เกิน 232,567,173 หุ้น ในราคาเสนอขาย 0.80 บาท/หุ้น คิดเป็นมูลค่า 186,053,738.40 บาท ซึ่งเป็นราคาเสนอขายหุ้นที่ออกใหม่ต่อบุคคลในวงจำกัด (Private Placement) ให้แก่ นางชัชชญา ไตรตระกูลชัย กรรมการผู้จัดการ-ธุรกิจน้ำมันปาล์ม ซึ่งเข้าข่ายเป็นรายการที่เกี่ยวโยงกันของบริษัทจดทะเบียน โดยมีระยะเวลาจองซื้อและชำระเงินค่าหุ้นสามัญเพิ่มทุน ระหว่าง 4-8 ต.ค.61
ทั้งนี้ เป็นไปตามที่ประชุมวิสามัญผู้ถือหุ้น ครั้งที่ 1/2561 ที่ให้บริษัทจัดสรรหุ้นสามัญเพิ่มทุน จำนวน 482,567,173 หุ้น มูลค่าที่ตราไว้หุ้นละ 0.25 บาท คิดเป็นมูลค่า 386,053,738.40 บาท แบบที่ประชุมผู้ถือหุ้นอนุมัติกำหนดราคาเสนอขายไว้อย่างชัดเจนที่ราคา 0.80 บาท/หุ้น และเมื่อวันที่ 4 ก.ย.61 บริษัทได้รับอนุญาตให้เสนอขายหุ้นสามัญเพิ่มทุนให้แก่บุคคลในวงจำกัด